ഉപസർഗം

ഒരു വാക്കിന്റെ മുന്നിൽ അതിന്റെ അർത്ഥത്തിന് ഭേദം വരത്തക്കവിധം ചേർ‌ന്നുനിൽക്കുന്ന ശബ്ദമാണ് **ഉപസർഗം** (Prefix). സം-, ഉപ-, ആ-, പ്രതി-, വി-, അഭി-, തുടങ്ങി ധാരാളം ഉപസർഗങ്ങളുണ്ട്. ഉപസർഗങ്ങളുടെ ചില ഉദാഹരണങ്ങൾ ഇനി പറയുന്നു.

* പ്രതിപക്ഷം, പ്രതിനായകൻ, തുടങ്ങിയ വാക്കുകളിൽ 'പ്രതി' എന്നത് ഉപസർഗം
* ആഗമിക്കുക, ആനയിക്കുക തുടങ്ങിയ വാക്കുകളിൽ 'ആ' എന്നത് ഉപസർഗം
* അഭിപ്രേരണ, അഭിനയിക്കുക, അഭിനിവേശം തുടങ്ങിയ വാക്കുകളിൽ 'അഭി' എന്നത് ഉപസർഗം
* സമ്മേളനം, സംഭാഷണം തുടങ്ങിയ വാക്കുകളിൽ 'സം' എന്നത് ഉപസർഗം

## ഉപസർ‌‍ഗങ്ങളും അവയുടെ പ്രയോഗങ്ങളും

### 'അതി-' എന്ന ഉപസർഗം
# *അപ്പുറം* എന്ന അർ‌‍ഥത്തിൽ. ഇംഗ്ലീഷിലെ meta- എന്ന ഉപസർ‌ഗത്തിന് തത്തുല്യം. അതിഭൗതികം - ഭൗതികത്തിനുമപ്പുറം (metaphysics), അത്യന്തം, 

### 'അധി-' എന്ന ഉപസർഗം
# *മുഖ്യമായ* എന്ന അർ‌ഥത്തിൽ: അധിപതി, അധ്യക്ഷൻ
  
### 'അനു-' എന്ന ഉപസർഗം
# *പിന്നാലെ* അഥവാ *പുറകിൽ* എന്ന അർത്ഥത്തിൽ: *അനുഗമനം* - പിറകെ നടക്കൽ; അനുധാവനം - പിന്നാലെയുള്ള ഓട്ടം, *അനുബന്ധം* - പുറകിൽ ബന്ധിച്ചിരിക്കുന്നത്

### 'അപ-' എന്ന ഉപസർഗം
# *നിഷേധം* സൂചിപ്പിക്കുന്നതിന് : അപഖ്യാതി - ഖ്യാതി നഷ്ടപ്പെടുത്തുന്നത് / കുറയ്ക്കുന്നത്, അപമാനം - മാനം നഷ്ടപ്പടുത്തുന്നത്, 
അപചയം - ചയം ഇല്ലാത്തത്

### 'അഭി-' എന്ന ഉപസർഗം
# *ബൃഹത്തായ* അഥവാ *വളരെ ഉന്നതിയിലുള്ള* എന്ന അർത്ഥത്തിൽ: അഭിജാതം - ഉന്നതമായ നിലയിൽ ജനിച്ച (വലിയ കുടുംബത്തിൽ / ഉയർന്ന ജാതിയിൽ ജനിച്ച)
# *ആധിക്യം* കാണിക്കാൻ: അഭിനന്ദനം 
# അഭിമുഖം,
# *വീണ്ടും* എന്ന അർ‌ഥത്തിൽ: അഭിജ്ഞാനം - വീണ്ടും അറിയുക, തിരിച്ചറിയുക (recognition),

### 'അവ-' എന്ന ഉപസർഗം
# നിഷേധാർ‌ഥം ലഭിക്കുന്നതിൻ: അവഗണന - ഗണിക്കാതിരിക്കുക; അവമാനം - മാനം നഷ്ടപ്പെടുത്തുന്നത്, 

### 'ആ-' എന്ന ഉപസർഗം
'ആ' എന്ന ഉപസർ‍ഗത്തിന് ഒരുപാട് ഉപയോഗങ്ങളുണ്ട്.

# *വിപരീതാർ‌‍ഥം* സൂചിപ്പിക്കുവാൻ: ഗമനം (പോവുക) X ആഗമനം (വരുക)
# *വരെ* എന്ന അർ‌‍ഥത്തിൽ: *ആമരണം* - മരണം വരെ; *ആപാദചൂഡം* - പാദം മുതൽ ചൂഡവരെ 
# *അല്പം* എന്ന അർത്ഥത്തിൽ: *ആനീലം* - ഇളം നീലനിറമുള്ള; *ആപീതം* - ഇളം മഞ്ഞനിറമുള്ള
# *ചുറ്റും* എന്ന അർ‌‍ഥത്തിൽ: *ആഛാദനം* - ചുറ്റും മൂടുക; *ആശ്ലേഷം* - കെട്ടിപ്പിടിക്കുക

### 'ഉത്-' എന്ന ഉപസർഗം
# 'മുകളിലേക്ക്' എന്ന അർത്ഥത്തിൽ: ഉച്ഛ്വാസം - മുകളിലേക്കുള്ള ശ്വാസം, 

### 'ഉപ‌‌-' എന്ന ഉപസർഗം
# *കൂടെ* അല്ലെങ്കിൽ *ഒപ്പം* എന്ന അർ‌‍ഥത്തിൽ: ഉപപ്രധാനമന്ത്രി, ഉപാധ്യക്ഷൻ, ഉപനിഷത്ത്

### 'ദുര്-' (ദുർ-) എന്ന ഉപസർഗം
# *മോശമായ* എന്ന അർ‍ഥത്തിൽ: ദുർഗുണം, ദുരാഗ്രഹം, 
# *പ്രയാസമുള്ളത്* എന്ന അർത്ഥത്തിൽ: ദുസ്സഹം - സഹിക്കാൻ പ്രയാസമുള്ളത്

### 'നി-' എന്ന ഉപസർഗം
# അത്യന്തം അഥവാ *അങ്ങേയറ്റം* എന്ന അർത്ഥം സൂചിപ്പിക്കുന്നു: നിമഗ്നം,
# *താഴേക്ക്* എന്ന അർത്ഥത്തിൽ: നിശ്വാസം - താഴേക്കുള്ള ശ്വാസം

### 'നിര്-' (നിർ-) എന്ന ഉപസർഗം
# അഭാവം സൂചിപ്പിക്കാൻ: നിരാഹാരം - ആഹാരമില്ലാതെ; നിരാശ - ആശയില്ലാത്ത; നിർഗുണം - ഗുണമില്ലാത്ത; നിരാശ്രയം - ആശ്രയമില്ലാത്ത

### 'നിസ്-' എന്ന ഉപസർഗം
# അഭാവം സൂചിപ്പിക്കാൻ: നിഷ്ഫലം - ഫലമില്ലാത്ത, നിഷ്പ്രയോജനം - പ്രയോജനമില്ലാത്ത, നിശ്ചലം - ചലനമില്ലാത്ത, നിശ്ശബ്ദം - ശബ്ദമില്ലാത്ത, നിശ്ശേഷം - ഒട്ടും ശേഷിക്കാതെ, 
### 'പരാ-' എന്ന ഉപസർഗം
# നിഷേധാർ‌‍ഥം സൂചിപ്പിക്കുന്നു: പരാജയം, 
 
### 'പരി-' എന്ന ഉപസർഗം
# *ഏറ്റവും* അഥവാ *അങ്ങേയറ്റം* എന്ന അർ‌‍ഥത്തിൽ: പരിമിതം, പരിശ്രമം,പരിഗണന 
# *ചുറ്റും* എന്ന അർ‌ഥത്തിൽ:

### 'പ്ര-' എന്ന ഉപസർഗം
# *കൂടിയത്* അഥവാ *ഉള്ള* എന്ന അർ‌‍ഥത്തിൽ: പ്രമോദം (മോദത്തോടുകൂടിയത്), പ്രദീപം (ദീപ്തിയുള്ള), പ്രഖ്യാതം (ഖ്യാതിയുള്ള), പ്രവേശം (വിശ് എന്ന ധാതുവിന് കടക്കുക (Enter) എന്നർഥം, എല്ലായിടവും കടക്കാൻ കഴിയുന്നവൻ - വിഷ്ണു, ആരെയും കടക്കാൻ അനുവദിക്കുന്നവൾ - വേശ്യ; പ്രവേശം - കടക്കലോട് കൂടിയത്)
# *ബന്ധപ്പെട്ടത്* എന്ന അർ‌‍ഥത്തിൽ: പ്രവേഗം (വേഗവുമായി ബന്ധമുള്ളത്), 

### 'പ്രതി-' എന്ന ഉപസർഗം
# *എതിർ* എന്ന അർ‌ഥത്തിൽ: *പ്രതിനായകൻ, പ്രതിപക്ഷം, പ്രതിയോഗി, പ്രതിവചനം, പ്രതിവാദം*
# *പകരം* എന്ന അർ‌‍ഥത്തിൽ: *പ്രതിപുരുഷൻ, പ്രതിനിധി,* 
# *തോറും * എന്ന അർ‌‍ഥത്തിൽ: *പ്രതിദിനം (ദിനം തോറും), പ്രത്യഹം(പകൽ തോറും) , പ്രത്യംഗം (അംഗം തോറും)*, പ്രതിവർഷം
# *മുന്നിൽ* എന്ന അർ‌‍ഥത്തിൽ: *പ്രത്യക്ഷം* (അക്ഷിക്കു മുന്നിൽ)

### 'വി-' എന്ന ഉപസർഗം
# വിശേഷമായ എന്ന അർത്ഥത്തിൽ: വിജ്ഞാനം - വിശേഷമായ ജ്ഞാനം, വിഖ്യാതം, വിവാദം
# അഭാവം സൂചിപ്പിക്കാൻ: വിഫലം - ഫലമില്ലാത്ത, വിധവ, വിധുരൻ, 

### 'സു-' എന്ന ഉപസർഗം
# 'നല്ലത്' എന്ന അർ‌‍ഥത്തിത്തിൽ. ഇംഗ്ലീഷിലെ good-നു തത്തുല്യം. സ്വസ്തി - സു അസ്തി (നല്ലത് ആയിരിക്കട്ടെ); സ്വാഗതം - നല്ല വരവ്; സുപ്രഭാതം - നല്ല പ്രഭാതം; സുകരം - നന്നായി ചെയ്തത്; സുഗമം - നന്നായി ഗമിക്കാവുന്നത്; സുശീലം - നല്ല ശീലം; സുഭാഷിതം - നല്ല പറച്ചിൽ; 

### 'സം-' എന്ന ഉപസർഗം
# *യോജിപ്പ്* എന്ന അർ‌ഥത്തിൽ: *സംഗമിക്കുക* - ഒന്നിച്ചുചേർന്ന് പോവുക; *സം‌യോഗം* - ഒന്നിക്കൽ‍; *സമ്മേളനം* - ഒന്നിച്ചുചേരൽ, *സംഗീതം* - ഗീതത്തോട് ചേർന്നത്, *സം‌വാദം* - വാദത്തോട് കൂടിയത്.
# *ആധിക്യം* എന്ന അർ‌ഥത്തിൽ: *സന്താപം* - അധികമായ താപം; *സന്തോഷം* - അധികമായ തോഷം; *സമ്പൂർണം* - അങ്ങേയറ്റം പൂർണം
# *പൂർണമായ* എന്ന അർ‌‍ഥത്തിൽ: *സന്ന്യാസം* - പൂർ‌‍ണമായ ന്യസിക്കൽ (ത്യജിക്കൽ); *സംസ്കൃതഭാഷ* - പൂർ‌ണമായി കൃതമായ ഭാഷ 
# *നേരെ* എന്ന അർ‌‍ഥത്തിൽ: *സമക്ഷം* - അക്ഷിക്കു നേരെ (കൺ‌‍മുന്നിൽ)

## ഉപസർ‌‍ഗങ്ങളും അർത്ഥഭേദങ്ങളും
വ്യത്യസ്ത ഉപസർ‌‍ഗങ്ങൾ ഒരേ വാക്കിന്റെ അർത്ഥത്തെ വ്യത്യസ്ത രീതിയിൽ മാറ്റുന്നു. ഉദാഹരണത്തിന് *ഹരിക്കുക* എന്ന വാക്കിന്റെ മൂലം 'ഹൃ' എന്ന ധാതുവാണ്. *എടുക്കുക* എന്നാണ് അർത്ഥം.

* *ഹൃ* - എടുക്കൽ 
* *സംഹാരം* - വധം 
* *ആഹാരം* - ഭക്ഷണം
* *പ്രത്യാഹാരം* - പിൻവലിക്കൽ
* *ഉപഹാരം* - സമ്മാനം
* *വ്യവഹാരം* - പ്രവർ‌‍ത്തനം
* *അഭ്യവഹാരം* - ഭക്ഷണം 
* *വിഹാരം* - വിനോദിക്കൽ 
* *വ്യാഹാരം* - വചനം

## ആംഗലേയ ഭാഷയിലെ ഉപസർഗങ്ങൾ

* *unhappy* : *un* എന്നത് വിപരീതാർഥം ധ്വനിപ്പിക്കുന്ന ഒരു ഉപസർഗമാണ്.
* *prefix*, *preview* : *pre* എന്നത് *മുൻപിൽ* എന്ന അർത്ഥം ധ്വനിപ്പിക്കുന്ന ഉപസർ‌ഗമാണ്.
* *redo*, *review* : *re* എന്നത് *വീണ്ടും* എന്ന അർത്ഥം ധ്വനിപ്പിക്കുന്നു.

വർഗ്ഗം:വ്യാകരണം
വർഗ്ഗം:വാക്കുകൾ